CELEX: 62013CN0533
Language: fi
Date: 2013-10-09 00:00:00
Title: Asia C-533/13: Ennakkoratkaisupyyntö, jonka Työtuomioistuin (Suomi) on esittänyt 9.10.2013 — Auto- ja Kuljetusalan Työntekijäliitto AKT ry v. Öljytuote ry, Shell Aviation Finland Oy

30.11.2013   
            
            
               FI
            
            
               Euroopan unionin virallinen lehti
            
            
               C 352/10
            
         Ennakkoratkaisupyyntö, jonka Työtuomioistuin (Suomi) on esittänyt 9.10.2013 — Auto- ja Kuljetusalan Työntekijäliitto AKT ry v. Öljytuote ry, Shell Aviation Finland Oy
   (Asia C-533/13)
   2013/C 352/18
   Oikeudenkäyntikieli: suomi
   
      Ennakkoratkaisua pyytänyt tuomioistuin
   
   Työtuomioistuin
   
      Pääasian asianosaiset
   
   
      Kantaja: Auto- ja Kuljetusalan Työntekijäliitto AKT ry
   
      Vastaajat: Öljytuote ry, Shell Aviation Finland Oy
   
      Ennakkoratkaisukysymykset
   
   
               a)
            
            
               Onko vuokratyödirektiivin (2008/104/EY) (1) 4 artiklan 1 kohtaa tulkittava siten, että siinä on asetettu kansallisille viranomaisille, tuomioistuimet mukaan lukien, pysyvästi voimassa oleva velvollisuus varmistua käytettävissään olevilla keinoilla siitä, ettei direktiivin säännöksen vastaisia kansallisia säännöksiä tai työehtosopimuksen määräyksiä ole voimassa tai ettei niitä sovelleta?
            
         
               b)
            
            
               Onko direktiivin 4 artiklan 1 kohtaa tulkittava siten, että se on esteenä sellaiselle kansalliselle sääntelylle, jonka mukaan vuokratyövoiman käyttö on sallittu vain erikseen luetelluissa tapauksissa, kuten työhuippujen tasaamiseksi tai töissä, joita ei voida teettää yrityksen omilla työntekijöillä? Voidaanko kielletyksi vuokratyövoiman käytöksi määritellä vuokratyöntekijöiden pidempiaikainen käyttö yrityksen tavanomaisissa työtehtävissä yrityksen omien työntekijöiden rinnalla?
            
         
               c)
            
            
               Jos kansallinen sääntely todetaan direktiivin vastaiseksi, mitä keinoja tuomioistuimella on direktiivin tavoitteiden toteuttamiseksi, kun kysymys on yksityisten osapuolten välillä noudatettavasta työehtosopimuksesta?
            
         
      (1)  Euroopan parlamentin ja neuvoston direktiivi 2008/104/EY, annettu 19 päivänä marraskuuta 2008, vuokratyöstä, EUVL L 327, s. 9